paragraph_text: Godine 1064. Gejza se vratio s poljskom vojskom u Ugarsku i dogovorio se s kraljem Salomonom da njegovom bratu Ladislavu i njemu preda na upravu očevo bivše vojvodstvo koje se sastojalo od trećine Ugarske. Odnos između Salomona i Gejze pogoršao se 1071. godine te je Salomon 1074. napao Gejzu i porazio ga u bici. Unatoč tome, Gejza je 14. ožujka 1074. godine nanio odlučan poraz kralju Salomonu i zbacio ga s prijestolja te preuzeo kraljevsku krunu. Detronizirani kralj Salomon se povukao u sjevernu Ugarsku gdje je uspostavio svoju vlast.